เกษตรกรนาปรังทะลักเข้าโครงการประกันรายได้กว่า 6 แสนราย
ธ.ก.ส. เปิดโครงการประกันรายได้รอบ2&nbsp; มีเกษตรกรปลูกข้าวนาปรังทะลักเข้าโครงการกว่า 6 แสนราย คาดใช้งบชดเชยส่วนต่างกว่า 8,700 ล้านบาท
22 มี.ค. 2553

ธ.ก.ส. เปิดโครงการประกันรายได้รอบ2  มีเกษตรกรปลูกข้าวนาปรังทะลักเข้าโครงการกว่า 6 แสนราย คาดใช้งบชดเชยส่วนต่างกว่า 8,700 ล้านบาท 
นายลักษณ์ วจนานวัช ผู้จัดการธนาคารเพื่อการเกษตรและสหกรณ์การเกษตร ( ธ.ก.ส. ) เปิดเผยว่า ธ.ก.ส. ได้เปิดดำเนินโครงการประกันรายได้เกษตรกร ปีการผลิต 2552 / 2553 ในรอบที่2 เฉพาะเกษตรกรที่ปลูกข้าวนาปรัง ซึ่งขณะนี้มีเกษตรกรขึ้นทะเบียนเข้าร่วมโครงการกว่า 6 แสนราย คิดเป็นพื้นที่กว่า 14 ล้านไร่ สูงกว่าเป้าหมายที่สำนักงานเศรษฐกิจการเกษตรได้กำหนดไว้ที่ 4.8 แสนราย  คิดเป็นพื้นที่กว่า 12 ล้านไร่ ซึ่งขณะนี้มีเกษตรกรที่ผ่านการทำประชาคมแล้วกว่า 3.39 แสนราย ซึ่งขณะนี้มีเกษตรกรได้ใบรับรองจากกรมส่งเสริมการเกษตรว่าเป็นผู้ปลูกข้าวจริง และได้ทำสัญญาเข้าโครงการกับ ธ.ก.ส. แล้วกว่า 4.64 หมื่นราย ซึ่งคาดว่า ธ.ก.ส. จะทยอยทำสัญญกับเกษตรที่ผ่านการทำประชามคม 3.39 แสนรายได้ภายในเดือน เม.ย. นี้ และคาดว่าจะเร่งทำสัญญาให้กับเกษตรกรทุกรายได้ภายในสิ้นเดือน พ.ค. นี้ ซึ่งเป็นไปตามมติคณะรัฐมนตรี ( ครม. )  โดยเบื้องต้นคาดว่า ธ.ก.ส. จะใช้งบประมาณสำหรับการชดเชยส่วนต่างของราคาข้าวให้เกษตรกรที่เข้าโครงการนี้รวมกว่า 8,700 ล้านบาท 
"มีเกษตรกรที่ปลูกข้าวนาปรังเข้าโครงการประกันรายได้สูงกว่าเป้าหมายที่ตั้งไว้ถึง 1.2 แสนราย ทั้งนี้ได้ประสานงานใหเกษตรอำเภอและจังหวัดช่วยทำความเข้าใจกับเกษตรกรเรื่องปัญหาภัยแล้ง ถ้าเกษตรกรรายไหนไม่มีความมั่นคงทางน้ำ กล่าวคือๆไม่มีแหล่งน้ำเก็บไว้สำหรับเลี้ยงต้นข้าว ก็ควรหันไปปลูกพืชอย่างอื่นที่ใช้น้ำน้อยกว่า " นายลักษณ์กล่าว
นายลักษณ์ กล่าวอีกว่า สำหรับโครงการประกันรายได้รอบแรกมีเกษตรกรขึ้นทะเบียนเข้าโครงการทั้งสิ้นกว่า 4.56 ล้านราย แต่ผ่านเกณฑ์การทำประชาคม 4.24 ล้านราย ซึ่งในจำนวนนี้  ธ.ก.ส. ได้ทำสัญญาไปทั้งสิ้นกว่า 4.09 ล้านราย คิดเป็น 96 % ของเกษตรกรทั้งหมด โดยมีเกษตรกรไม่มาทำสัญญากว่า 1.47 แสนราย 
ทั้งนี้ในการดำเนินโครงการตามเงื่อนไขโครงการมีเกษตรกรที่ได้รับประโยชน์จากการใช้สิทธิกว่า 3.61 ล้านราย คิดเป็นจำนวนเงินชดเชยส่วนต่างที่เกษตรกรได้รับกว่า 3.4 หมื่นล้านบาท แยกเป็นเกษตรกรปลูกข้าวกว่า 3 ล้านราย จำนวเงินชดเชยส่วนต่าง 2.69 หมื่นล้านบาท เกษตรที่ปลูกข้าวโพดเลี้ยงสัตว์ 3.69 แสนราย จำนวนเงินชดชเย 5,493 ล้านบาท เกษตรกรผู้ปลูกมันสำปะหลัง 2.37 แสนราย จำนวนเงินชดเชย 1,631 ล้านบาท 
"งบที่ใช้ชดเชยส่วนต่างให้เกษตรกรในโครงการประกันรายได้ในปี 2552 ใช้เงินแค่ 3.4 หมื่นล้านบาท ซึ่งถือว่าต่ำกว่างบที่รัฐบาลใช้ในโครงการรับจำนำข้าวปีก่อน ซึ่งรวมถึงงบที่ต้องใช้เก็บรักษา การสีแปร การขนส่งเป็นเงินรวมกว่า 1.08 แสนล้านบาท ขระที่โครงการประกันรายได้มีคนที่ได้ประโยชน์กว่า 4 ล้านราย ขณะที่โครงการรับจำนำมีคนที่ได้ประโยชนืเพียง 8.8 แสนราย" นายลักษณ์กล่าว